rejauldu/bengali-wikipedia huggingface dataset:
নামক্কাল কাভিগনার মালিগাই হল ভারতের চেন্নাইয়ের ফোর্ট সেন্ট জর্জ ক্যাম্পাসের একটি ১১-তলা ভবন, যা তামিলনাড়ুর রাজ্য সচিবালয়ের ক্ষমতা কেন্দ্র হিসেবে কাজ করে। এটি ফোর্ট ক্যাম্পাসের মধ্যে নির্মিত একমাত্র গগণচুম্বী ভবন। ২০১৪ সালের হিসাবে, সচিবালয়ে প্রায় ৬,০০০ কর্মী ছিল।   ইতিহাস  দুর্গটি ১৬৪০ সালে ব্রিটিশ শাসকদের দ্বারা নির্মিত হয়েছিল। স্বাধীনতার পর, পুরো কমপ্লেক্সটি প্রতিরক্ষা দফতরের অধীনে নেওয়া হয়। দুর্গ কমপ্লেক্সে রাজ্য সচিবালয় কাজ শুরু করে। দুর্গ ভবনটি একটি তিনতলা বিশিষ্ট যেখানে মুখ্যমন্ত্রী এবং অন্যান্য মন্ত্রীদের অফিস, মুখ্য সচিব, স্বরাষ্ট্র মন্ত্রণালয়, কোষাগার ইত্যাদির অফিস রয়েছে। অবশিষ্ট অফিসগুলিকে থাকার জন্য তৎকালীন ক্ষমতাসীন ডিএমকে সরকার একটি ১০ তলা ভবন নির্মাণের পরিকল্পনা করেছিল। দুর্গ ভবন সংলগ্ন ভবনটি ১৯৭৫ সালে নির্মিত হয়েছিল। ভবনটি ভেঙ্কটরামা রামালিঙ্গম পিল্লাই- এর স্মরণে নামাক্কাল কবিগনার মালিগাই নামকরণ করা হয়েছিল। কারণ তিনি'নামাক্কল কবিগনার' নামে পরিচিত ছিলেন। এই ভবনটিতে ৩০ টিরও বেশি বিভাগ এবং সম্মেলন হল রয়েছে।   তথ্যসূত্র   বিষয়শ্রেণী:ভারতের রাজ্য সরকারের প্রশাসনিক সদর দফতর বিষয়শ্রেণী:চেন্নাইয়ের ভবন ও স্থাপনা
১৯৭১ সালের ১৩ জুন, বাংলাদেশের সৈয়দপুর শহরে গোলাহাট এলাকায় সবচেয়ে বড় গণহত্যা হয়। এ দিন শহরের ৪৭৮ জন মাড়োয়ারি পরিবারের সদস্যকে ভারতে পৌঁছে দেওয়ার নামে ট্রেনে তোলা হয়। এরপর রেলওয়ে কারখানার উত্তর প্রান্তে সবাইকে নির্মমভাবে হত্যা করে তাঁদের সর্বস্ব লুটে নেওয়া হয়। শিশুদেরও নির্মমভাবে হত্যা করা হয়। সেদিন নির্বিচারে পাকিস্তানি সেনাবাহিনী এবং তাদের সহযোগী অবাঙ্গালী বিহারী ও বাঙ্গালি রাজাকার, আলবদর, আল শামস বাহিনী সম্মিলিতভাবে এদের হত্যা করে। এই দিনটি গোলাহাট গণহত্যা দিবস নামে পরিচিত।  ইতিহাস ইতিহাস থেকে জানা যায়, রংপুর বিভাগের অধিভুক্ত সৈয়দপুর একটি রেলওয়ে টাউন এবং ব্যবসায়কেন্দ্র। আগে এটি নিলফামারী জেলার অন্তর্গত ছিল। অবিভক্ত ভারতবর্ষে পার্বতীপুর রেলওয়ে জংশনের উত্তরপুর্বাঞ্চলের সঙ্গে যোগাযোগের প্রধান সংযোগস্থল ছিল। ব্যবসায়-বাণিজ্যের সুবিধার জন্য এ অঞ্চল তাই মারোয়াড়ি ব্যবসায়ীদের কাছে জনপ্রিয় হয়ে ওঠে। ভারত বিভাগের পুর্ব থেকেই তারা এই অঞ্চলে বসবাস শুরু করে। তারা স্থানীয় মানুষের সঙ্গে বসবাস করে সেখানকার স্থানীয় হয়ে যায় এবং অনেকেই বিভিন্ন জনহিতকর কাজের কারণে সমাজে গুরুত্বপূর্ণ স্থান দখল করে। যেমন : মাড়োয়ারি ব্যবসায়ী তুলসিরাম আগারওয়াল তুলসিরাম বালিকা বিদ্যালয় প্রতিষ্ঠা করেন। ১৯৪৭ তে ব্রিটিশ ভারত বিভাগের পরে মাড়োয়ারি সম্প্রদায়ের বেশির ভাগ মানুষ ভারতে চলে যেতে বাধ্য হলেও অনেকেই থেকে যায়। যুক্তপ্রদেশ এবং বিহার থেকে আগত উর্দুভাষী মুসলামানেরা সৈয়দপুর শহরে এসে বসবাস শুরু করে। এরা ছিল শহরবাসীর প্রায় ৭৫ শতাংশ। বাংলাদেশের মুক্তিযুদ্ধ চলাকালে উর্দুভাষী মুসলমানরা সরাসরি পাকিস্তান সেনাবাহিনীকে সাহায্য করে। এজন্য সৈয়দপুরে পাকিস্তানি বাহিনীর একটি বড় সমর্থক গোষ্ঠী তৈরি হয়। ১৯৭১-এর ১২ এপ্রিলে পাকিস্তানি সেনাবাহিনী বাহিনী পরিকল্পিতভাবে রংপুর সেনানিবাসের অদূরে বিখ্যাত তুলসিরাম আগারওয়াল, যমুনাপ্রসাদ কেরিয়া, রামেশ্বরলাল আগারওয়ালকে হত্যা করে। এ হত্যাকান্ড মাড়োয়ারি সম্প্রদায়ের মাঝে তীব্র আতঙ্কের সৃষ্টি করে। উর্দুভাষী বিহারীরা মাড়োয়ারিদের বাড়িঘর, দোকান, ব্যবসায় প্রতিষ্ঠান লুটপাট শুরু করে। যা হোক; পাকিস্তান সেনা কর্তৃপক্ষ ১৩ জুনের এ গণহত্যার নাম দিয়েছিল, ‘অপারেশন খরচাখাতা’। যদিও এই গণহত্যা ‘গোলাহাট গণহত্যা’ নামে পরিচিত। এই  দিনটি হল'গোলাহাট গণহত্যা দিবস'।  আরও দেখুন গোলাহাট গণহত্যা  তথ্যসূত্র  বিষয়শ্রেণী:জুন উদ্‌যাপন বিষয়শ্রেণী:১৯৭১ বাংলাদেশে পরিকল্পিত গণহত্যা বিষয়শ্রেণী:১৯৭১-এ বাংলাদেশ বিষয়শ্রেণী:পাকিস্তান কর্তৃক পূর্ব পাকিস্তানে সংঘটিত গণহত্যা বিষয়শ্রেণী:পূর্ব পাকিস্তানে বাঙালি হিন্দু গণহত্যা বিষয়শ্রেণী:মুসলিম কর্তৃক হিন্দু নিপীড়ন
পেরু কোলা হল একটি পেরুভীয় কোমল পানীয়। পেরু কোলা হল এমবোতেল্লাদোরা ডন জর্জ এসএসসি কোম্পানির একটি মার্কা, প্রাক্তন কোকা-কোলা এবং পরবর্তীতে ইনকা কোলা পণ্যের বোতলজাতকারক। ২০০২ সালে কোকা-কোলা কোম্পানির ইনকা কোলা দখল করার পর পেরু কোলা পেরুতে চালু করা হয়। পেরু কোলা ৫০০ মিলি কাঁচের বোতলে এবং ৫০০ মিলি, ১.৫ লিটার, ২.২ লিটার এবং ৩.৩ লিটারের পিইটি বোতলে বিক্রি হয়।   আরো দেখুন    কোলা রিয়েল - একটি সরাসরি প্রতিযোগিতামূলক ব্র্যান্ড।  ক্রাশ নারাঞ্জা — একটি সরাসরি প্রতিযোগিতামূলক ব্র্যান্ড।  কনকর্ডিয়া - একটি সরাসরি প্রতিযোগিতামূলক ব্র্যান্ড।  আইজ্যাক কোলা — পেরু কোলার পাশাপাশি বিপণিত বোন পণ্য।   তথ্যসূত্র    বহিঃসংযোগ     Official website of Don Jorge S.A.C.  বিষয়শ্রেণী:পেরুভীয় পানীয় বিষয়শ্রেণী:কোলা মার্কা বিষয়শ্রেণী:ডন জর্জ মার্কা
চামোড় দিলশান উনকিরি হেত্তিগে ডন (; জন্ম: ১১ মার্চ ১৯৯৭; চামোড় দিলশান নামে সুপরিচিত) হলেন একজন শ্রীলঙ্কান পেশাদার ফুটবল খেলোয়াড়। তিনি বর্তমানে শ্রীলঙ্কান ক্লাব কলম্বো এবং শ্রীলঙ্কা জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০১৮–১৯ মৌসুমে, শ্রীলঙ্কান ক্লাব সোন্ডার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; সোন্ডার্সের হয়ে ২ মৌসুম অতিবাহিত করার পর ২০২০–২১ মৌসুমে তিনি কলম্বোয় যোগদান করেছেন। ২০২১ সালে, দিলশান শ্রীলঙ্কার হয়ে আন্তর্জাতিক পর্যায়ে অভিষেক করেছেন; শ্রীলঙ্কার জার্সি গায়ে তিনি এপর্যন্ত ২ ম্যাচে অংশগ্রহণ করেছেন।  প্রারম্ভিক জীবন চামোড় দিলশান উনকিরি হেত্তিগে ডন ১৯৯৭ সালের ১১ই মার্চ তারিখে শ্রীলঙ্কায় জন্মগ্রহণ করেছেন।  আন্তর্জাতিক ফুটবল ২০২১ সালের ৫ই জুন তারিখে, মাত্র ২৪ বছর ২ মাস ২৫ দিন বয়সে, উভয় পায়ে ফুটবল খেলায় পারদর্শী দিলশান লেবাননের বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে শ্রীলঙ্কার হয়ে অভিষেক করেছেন। উক্ত ম্যাচের ৬৮তম মিনিটে রক্ষণভাগের খেলোয়াড় চরিথা রথনায়কের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৫ নম্বর জার্সি পরিধান করে রক্ষণভাগের খেলোয়াড় হিসেবে খেলেছিলেন। ম্যাচটি লেবানন ২–৩ গোলের ব্যবধানে জয়লাভ করেছিল।  পরিসংখ্যান আন্তর্জাতিক   দল  সাল  ম্যাচ  গোল শ্রীলঙ্কা  ২০২১  ২  ০ সর্বমোট  ২  ০  তথ্যসূত্র  বহিঃসংযোগ             বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:শ্রীলঙ্কান ফুটবলার বিষয়শ্রেণী:শ্রীলঙ্কার আন্তর্জাতিক ফুটবলার বিষয়শ্রেণী:শ্রীলঙ্কা ফুটবল প্রিমিয়ার লিগের খেলোয়াড়
দ্য কালার পার্পল () ব্লিট্‌জ বাজাউল পরিচালিত ২০২৩ সালের মার্কিন সঙ্গীতধর্মী চলচ্চিত্র। অ্যালিস ওয়াকারের ১৯৮২ সালের একই নামের উপন্যাস অবলম্বনে রচিত একই নামের গীতিনাট্য অবলম্বনে এর চিত্রনাট্য লিখেছেন মার্কাস গার্ডলি। স্টিভেন স্পিলবার্গ পরিচালিত এবং স্পিলবার্গ ও কোয়েন্সি জোন্স প্রযোজিত ১৯৮৫-এর চলচ্চিত্রের পর এটি এই উপন্যাসের দ্বিতীয় চলচ্চিত্ররূপ। স্পিলবার্গ ও জোন্স ২০২৩ সালের এই চলচ্চিত্রেও এই গীতিনাট্যের মঞ্চ প্রযোজক স্কট স্যান্ডার্স ও ওপরা উইনফ্রির সাথে প্রযোজক হিসেবে দায়িত্ব পালন করেন। চলচ্চিত্রটিতে শ্রেষ্ঠাংশে অভিনয় করেছেন টারাজি পি. হেনসন, ড্যানিয়েল ব্রুকস, কলম্যান ডমিঙ্গো, কোরি হকিন্স, হার, হ্যালি বেইলি, লুইস গসেট জুনিয়র, ফিলিশিয়া পার্ল এমপাসি, সিয়ারা, জন বাতিস্তে, আনজানু এলিস-টেইলর ও ফ্যানট্যাশিয়া ব্যারিনো।  ২০২৩ সালের ২০শে নভেম্বর লন্ডনে চলচ্চিত্রটির উদ্বোধনী প্রদর্শনীয় হয় এবং ওয়ার্নার ব্রস. পিকচার্সের পরিবেশনায় ২০২৩ সালের ২৫শে ডিসেম্বর মার্কিন যুক্তরাষ্ট্রে মুক্তি পায়। চলচ্চিত্রটি সমালোচকদের কাছ থেকে ইতিবাচক প্রতিক্রিয়া লাভ করে এবং শ্রেষ্ঠ চলচ্চিত্র বিভাগে ক্রিটিকস চয়েস চলচ্চিত্র পুরস্কারের মনোনয়ন লাভ করে। ব্যারিনো ও ব্রুকস তাদের অভিনয়ের জন্য যথাক্রমে সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী ও শ্রেষ্ঠ পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন।  তথ্যসূত্র  বহিঃসংযোগ            বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর এলজিবিটিকিউ সম্পর্কিত চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের ঐতিহাসিক নাট্য চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:২০২০-এর দশকের সঙ্গীতধর্মী নাট্য চলচ্চিত্র বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র বিষয়শ্রেণী:মার্কিন ঐতিহাসিক নাট্য চলচ্চিত্র বিষয়শ্রেণী:মার্কিন নারীবাদী চলচ্চিত্র বিষয়শ্রেণী:মার্কিন সঙ্গীতধর্মী নাট্য চলচ্চিত্র বিষয়শ্রেণী:মার্কিন চলচ্চিত্রের পুনর্নির্মাণ বিষয়শ্রেণী:এলজিবিটি সম্পর্কিত সঙ্গীতধর্মী নাট্য চলচ্চিত্র বিষয়শ্রেণী:সমকামী নারী সম্পর্কিত চলচ্চিত্র বিষয়শ্রেণী:অ্যাম্বলিন এন্টারটেইনমেন্টের চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:ওপরা উইনফ্রি প্রযোজিত চলচ্চিত্র বিষয়শ্রেণী:কোয়েন্সি জোন্স প্রযোজিত চলচ্চিত্র বিষয়শ্রেণী:স্টিভেন স্পিলবার্গ প্রযোজিত চলচ্চিত্র বিষয়শ্রেণী:ক্রিস বাউয়ার্স সুরারোপিত চলচ্চিত্র বিষয়শ্রেণী:অ্যালিস ওয়াকারের সৃষ্টিকর্ম অবলম্বনে চলচ্চিত্র বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:অজাচার সম্পর্কে চলচ্চিত্র বিষয়শ্রেণী:পুনর্বিবাহ সম্পর্কে চলচ্চিত্র বিষয়শ্রেণী:মার্কিন যুক্তরাষ্ট্রে ধর্ষণ সম্পর্কে চলচ্চিত্র বিষয়শ্রেণী:মার্কিন যুক্তরাষ্ট্রে বর্ণবৈষম্য সম্পর্কে চলচ্চিত্র বিষয়শ্রেণী:শিশু নির্যাতন সম্পর্কে চলচ্চিত্র বিষয়শ্রেণী:১৯০০-এর দশকের পটভূমিতে চলচ্চিত্র বিষয়শ্রেণী:১৯১০-এর দশকের পটভূমিতে চলচ্চিত্র বিষয়শ্রেণী:১৯২০-এর দশকের পটভূমিতে চলচ্চিত্র বিষয়শ্রেণী:১৯৩০-এর দশকের পটভূমিতে চলচ্চিত্র বিষয়শ্রেণী:জর্জিয়ার (মার্কিন অঙ্গরাজ্য) পটভূমিতে চলচ্চিত্র বিষয়শ্রেণী:জর্জিয়ায় (মার্কিন অঙ্গরাজ্য) ধারণকৃত চলচ্চিত্র
সিঁদুর দান হিন্দু বিবাহের একটি গুরুত্বপূর্ণ পর্ব। সম্প্রদান ও যজ্ঞানুষ্ঠান শেষে এটি সম্পন্ন হয়। সিঁদুর দান পর্বে বর কনের সিঁথিতে সিঁদুর দান করে।  নিয়মানুযায়ী কনেকে, দর্পন বা পয়সা দিয়ে সিঁদুর দান করা হয়। সিঁদুর দানের পর কনের মুখ লজ্জা বস্ত্র দিয়ে ঢেকে দেয়া হয়। এরপর সেই কাপড় সরিয়ে বরই প্রথম কনের মুখ দেখে। সিঁদুর দিয়ে বিবাহ চিহ্ন পরানো একজন হিন্দু নারীর জীবনে অতি তাৎপর্যপূর্ণ একটি ঘটনা। এরপর থেকেই স্ত্রী তার স্বামীর জীবিতাবস্থায় সিঁথিতে সিঁদুর পরতে পারে। http://hindutempletalk.com/2020/12/04/22-wedding-rituals-in-bengal/   বাসি বিয়ে  সম্প্রদান ও যজ্ঞানুষ্ঠান শেষে কোন কারণে যদি সিঁদুর পরানোর পর্বটি সম্পন্ন না হয়, তাহলে অনেক স্থানে পরদিন বাসি বিয়ে অনুষ্ঠানে কনের সিঁথিতে সিঁদুর পরানো হয়। এটি বাঙ্গালী বিবাহের একটি পুরনো প্রথা।  তথ্যসূত্র  বিষয়শ্রেণী:বাঙালি হিন্দু সংস্কৃতি
নার্গিস বেগম হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০১৬ সাল থেকে ২০২১ সাল পর্যন্ত পশ্চিমবঙ্গ বিধানসভায় মেমারি বিধানসভা কেন্দ্রের বিধায়ক হিসেবে দায়িত্ব পালন করেছেন।List of Winners in West Bengal 2016List of sitting members of West Bengal Legislative Assembly (MLAs)  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার নারী সদস্য বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পূর্ব বর্ধমান জেলার ব্যক্তি বিষয়শ্রেণী:১৯৬০-এর দশকে জন্ম বিষয়শ্রেণী:২১শ শতাব্দীর ভারতীয় মুসলিম বিষয়শ্রেণী:২১শ শতাব্দীর বাঙালি বিষয়শ্রেণী:বাঙালি মুসলিম বিষয়শ্রেণী:ভারতীয় সুন্নি মুসলিম
প্ররোচনা (Abetment) ভারতীয় দণ্ড বিধির পঞ্চম অধ্যয়ে (১০৭-১২০ নং ধারা) ব্যাখ্যায়িত আছে।   বিবরন  উপর্যুক্ত আইনের ১০৭ নং ধারা অনুযায়ী তিনভাবে প্ররোচনা দেওয়া যেতে পারে—  কোনো কাজে উসকানি দ্বারা   অপরাধমূলক ষড়যন্ত্রে লিপ্ত হয়ে   উদ্দেশ্য মূলকভাবে সাহায্য করে প্ররোচনা দেওয়া যায়। যখন কোনো ব্যক্তি অপরাধের প্ররোচনা দেয় তাকে বলে প্ররোচক (Abettor)।   শাস্তি  ১০৯ নং ধারাতে প্ররোচনার শাস্তি বর্ণিত আছে। কেউ কোনো অপরাধের নিমিত্ত কাউকে প্ররোচনা দিলে এবং সেই প্ররোচনার ফলে যদি কাজটি ঘটে তবে ঐ কাজের প্ররোচনার জন্যে নির্দিষ্ট দন্ড না থাকলে মূল অপরাধটির জন্যে যে শাস্তি বা দন্ডের বিধান আছে, প্ররোচকের ওপর তা লাগু হবে।   তথ্যসূত্র   বিষয়শ্রেণী:ভারতীয় দণ্ড বিধি
স্যামুয়েল এম. সিডলিন (১ মে ১৮৯৫ - ১৯৫৫) ছিলেন রুশ বংশোদ্ভূত মার্কিন এন্ডোক্রিনোলজিস্ট, যিনি ১৯৪০-এর দশকের গোড়ার দিকে থাইরয়েড ক্যান্সার নির্ণয় এবং থেরাপির জন্য রেডিওআয়োডিন ব্যবহার করে পারমাণবিক ঔষধের ক্ষেত্রে অগ্রণী ভূমিকা পালন করেছিলেন।    জীবনের প্রথমার্ধ  স্যামুয়েল সিডলিন ইউক্রেনের ডিনিপ্রপেট্রোভস্ক ওব্লাস্টে মার্টিন এস সিডলিন এবং সিমা সিডলিনের ঘরে জন্মগ্রহণ করেন। তাকে ছোটবেলায় নিউইয়র্ক সিটিতে নিয়ে আসা হয়। তিনি ১৯২৩ সালে কলম্বিয়া ইউনিভার্সিটি ভ্যাগেলোস কলেজ অফ ফিজিশিয়ানস অ্যান্ড সার্জন থেকে এমডি অর্জন করেন এবং বাল্টিমোরের জনস হপকিন্স হাসপাতালে ইন্টার্ন করেন এবং জুনিয়র স্টাফ সদস্য হিসাবে দায়িত্ব পালন করেন।    কর্মজীবন  সিডলিন ১৯৪৩ সালে মন্টেফিওর হাসপাতাল এবং এর এন্ডোক্রাইন ক্লিনিকে মেডিকেল ফিজিক্স রিসার্চ ল্যাবরেটরি প্রতিষ্ঠা করেন। একই বছরে, নিউ ইয়র্ক সিটির মন্টেফিওর হাসপাতালে, গ্রেভস রোগের চিকিৎসায় ডক্টর শল হার্টজের তেজস্ক্রিয় আয়োডিন ব্যবহারের সাফল্যের উপর ভিত্তি করে, সেডলিন থাইরয়েড কার্সিনোমা চিকিৎসায় আরএআই-এর ব্যবহার সম্পর্কে ডাঃ হার্টজের সাথে পরামর্শ করেন। ডা. সিডলিন একজন রোগীকে রেডিও আয়োডিন দিয়েছিলেন এবং থাইরয়েডের অ্যাডেনোকার্সিনোমা থেকে বেশ কয়েকটি মেটাস্টেস সনাক্ত করতে রেডিওআইসোটোপ ব্যবহার করেছিলেন।   তথ্যসূত্র    সূত্র   বিষয়শ্রেণী:১৮৯৫-এ জন্ম বিষয়শ্রেণী:১৯৫৫-এ মৃত্যু বিষয়শ্রেণী:মার্কিন অন্তঃক্ষরা গ্রন্থিবিজ্ঞানী বিষয়শ্রেণী:২০শ শতাব্দীর মার্কিন চিকিৎসক
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  —শাকিল (আলাপ · অবদান) ১৪:০৮, ৩ এপ্রিল ২০২৪ (ইউটিসি) নবারুন বিদ্যাপীঠ   – (অপসারণের প্রস্তাবনা দেখুনলগ দেখুন) () উল্লেখযোগ্য বা ঐতিহ্যবাহী কোনো মাধ্যমিক বিদ্যালয় নয়। নিবন্ধে যথেষ্ট তথ্য নেই। উল্লেখযোগ্য প্রচার নেই। একটি তথ্যসূত্র বিহীন নিবন্ধ। অর্ঘ্য বড়ুয়া (আলাপ) ০২:১৭, ২৫ মার্চ ২০২৪ (ইউটিসি)  ১. ২. ৩. ৪. ৫. ৬. ৭. ৮. উক্ত নিবন্ধগুলোতেও একই সমস্যা দেখা যাচ্ছে। অপসারণের জন্য বিবেচিত হতে পারে। অর্ঘ্য বড়ুয়া (আলাপ) ০২:৩৯, ২৫ মার্চ ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
খাচাতুর আবভানি উদ্যান ( Khachatur Abovyani Purak),  একটি সর্বসাধারণের জন্য উদ্যান, আর্মেনিয়া ইয়েরেভানের কেন্ট্রন জেলা অবস্থিত। উদ্যানটি, অভিভেন স্ট্রিট এর সূচনা স্থান। ইয়েরেভান স্টেট মেডিকেল ইউনিভার্সিটি উদ্যানটি দক্ষিণ প্রান্তে অবস্থিত।  উদ্যানটি ১৯ শতকের সুপরিচিত আর্মেনিয়ান লেখক, খাচাতুর আবভানি -এর নামে নামকরণ করা হয়।  উদ্যানটি তে একটি বৃত্তাকার আকৃতির বাগান আছে, তার কেন্দ্রবিন্দু হল খাচাতুর আবভানি -এর একটি মূর্তি। উদ্যানটি ১৯৫০ সালে খোলা হয়।Yerevan squares   তথ্যসূত্র   বিষয়শ্রেণী:ইয়েরেভানের উদ্যান বিষয়শ্রেণী:ইয়েরেভানের দর্শনীয় স্থান
তপন কুমার গগৈ (জন্ম ১ মার্চ ১৯৬৯) একজন ভারতীয় রাজনীতিবিদ এবং যোরহাট থেকে লোকসভার বর্তমান সদস্য। তিনি ২০১৬ সালে আসাম বিধানসভা নির্বাচনে সোনারি আসন থেকে নির্বাচিত হন।Sitting and previous MLAs from Sonari Assembly ConstituencyUproar in Assam Assembly as BJP member makes 'objectionableremark against Cong MLAMeet the contenders of Assam polls, phase 2 তিনি আসাম সরকারের বিদ্যুৎ প্রতিমন্ত্রী (স্বাধীন দায়িত্ব) ছিলেন।   তথ্যসূত্র   বিষয়শ্রেণী:১৯৬৯-এ জন্ম বিষয়শ্রেণী:সপ্তদশ লোকসভার সদস্য বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:চড়াইদেও জেলার ব্যক্তি বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:জীবিত ব্যক্তি
রামকৃষ্ণ মিশন শিক্ষণমন্দির হল ভারতের পশ্চিমবঙ্গ রাজ্যের হাওড়া জেলার বেলুড় মঠে অবস্থিত একটা স্বয়ংশাসিত শিক্ষক শিক্ষণ মহাবিদ্যালয়। ১৯৫৮ খ্রিস্টাব্দে প্রতিষ্ঠিত এই মহাবিদ্যালয়ই জাতীয় মূল্যায়ন ও প্রত্যয়ন পরিষদ (এনএএসি) দ্বারা পশ্চিমবঙ্গের 'এ' গ্রেডপ্রাপ্ত শিক্ষক শিক্ষণ প্রতিষ্ঠান।   ইতিহাস   ১৯৫৮ খ্রিস্টাব্দে স্বামী বিবেকানন্দের শিক্ষণ ভাবনায় স্বামী বিমুক্তানন্দ (উপেন মহারাজ) প্রথম বেলুড় মঠে একটা পুরোপুরি আবাসিক শিক্ষক শিক্ষণ প্রতিষ্ঠান গঠনের ধারণা পোষণ করেছিলেন। এক বছর আগে থেকে প্রস্তুতি নিয়ে নানা বাধাবিপত্তি পার হয়ে ১৯৫৮ খ্রিস্টাব্দের ১২ জানুয়ারি স্বামী বিবেকানন্দের জন্মতিথির পুণ্যলগ্নে রামকৃষ্ণ মিশনের সহ-সভাপতি স্বামী বিশুদ্ধানন্দজি শিক্ষণমন্দিরের শিলান্যাস করেছিলেন। ১৯৫৮ খ্রিস্টাব্দের ৪ অগস্ট থেকে শিক্ষণমন্দিরের শিক্ষণ যাত্রা শুরু হয়েছিল। ১৯৬৭ খ্রিস্টাব্দে সম্পূর্ণ পরিকাঠামোর মধ্যে ২০০ জন শিক্ষার্থীর জন্যে আবাসিক ব্যবস্থা হয়েছিল। ২০০১ খ্রিস্টাব্দে ভারত সরকারের মানব সম্পদ মন্ত্রক শিক্ষণমন্দিরকে পশ্চিমবঙ্গের অন্যান্য পাঁচটা শিক্ষক শিক্ষণ প্রতিষ্ঠানের সঙ্গে সিটিই (কলেজ অব টিচার এডুকেশন) এই মর্যাদা দিয়েছিল। ২০০৩ খ্রিস্টাব্দে এনসিটিই (ন্যাশনাল কাউন্সিল অব টিচার এডুকেশন) শিক্ষণমন্দিরকে স্বীকৃতি দিয়েছিল। ২০০৭ খ্রিস্টাব্দে এই শিক্ষাপ্রতিষ্ঠান জাতীয় মূল্যায়ন ও প্রত্যয়ন পরিষদ (এনএএসি) দ্বারা 'এ' গ্রেড প্রাপ্ত হয়েছিল। ২০০৯-১০ শিক্ষাবর্ষে রামকৃষ্ণ মিশন শিক্ষণমন্দির স্বয়ংশাসিত সংস্থা হওয়ার সুবাদে এমএড, এমফিল এবং পিএইচডি বিভাগও চালু করেছে।   প্রধান  শিক্ষাক্রমসমূহ   রামকৃষ্ণ মিশন শিক্ষণমন্দিরে নিম্নবর্ণিত শিক্ষাক্রমসমূহের সুযোগ দেওয়া হয়:  বিএড (ব্যাচেলর অব এডুকেশন)  এমএড (মাস্টার অব এডুকেশন)  এমফিল (এমফিল প্রোগ্রাম অব এডুকেশন)  পিএইচডি (ডক্টর অব ফিলসফি)   সহযোগী প্রকল্পসমূহ    পিজিডিজিসি (পোস্ট-গ্র্যাজুয়েট ডিপ্লোমা ইন গাইডেন্স অ্যান্ড কাউন্সেলিং)  পিজিডিওয়াইই (পোস্ট-গ্র্যাজুয়েট ডিপ্লোমা ইন যোগা এডুকেশন)  সিসিসিইডবলিউ (সার্টিফিকেট কোর্স ইন কমিউনিকেটিভ ইংলিশ অ্যান্ড রাইটিং)  আইএসটিটিপি (ইন-সার্ভিস টিচার ট্রেনিং প্রোগ্রাম)   অনলাইনে ভরতি   রামকৃষ্ণ মিশন শিক্ষণমন্দিরে অনলাইনে ভরতির ব্যবস্থা চালু আছে। শিক্ষাবর্ষ অনুযায়ী ভরতির অবস্থা এবং মেধা তালিকা জানার জন্যে প্রার্থীরা   এই সাইটে অনলাইনে আবেদন করতে পারেন।   আরো দেখুন    কলকাতা বিশ্ববিদ্যালয় কর্তৃক অনুমোদিত কলেজগুলির তালিকা   ভারতের শিক্ষা ব্যবস্থা  পশ্চিমবঙ্গে শিক্ষা   তথ্যসূত্র    বহির্সংযোগসমূহ    http://rkmsm.org   বিষয়শ্রেণী:হাওড়া জেলার বিশ্ববিদ্যালয় বিষয়শ্রেণী:১৯৫৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে
২০০৮ অলিম্পিক গেমসে মহিলাদের ৫০০০মিটার দৌড়ানোর প্রতিযোগিতা আগস্টের ১৯ থেকে ২২ তারিখে অনুষ্ঠিত হয় বেইজিং ন্যাশনাল স্টেডিয়ামে।  যোগ্যতানির্ণায়ক মাপকাঠি ছিল ১৫:০৯.০০সেকেন্ড (A মান) এবং ১৫:২৪.০০সেকেন্ড (B মান)।   রেকর্ড  এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।  এই অলিম্পিকে কোনো নতুন বিশ্ব বা অলিম্পিক রেকর্ড সৃষ্টি হয়নি।   ফলাফল  এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -   Q = হিটে নির্দিষ্ট স্থানের ভিত্তিতে যোগ্যতাঅর্জনকারী (qualification by place)  q = হিটে সেরা সময়ের ভিত্তিতে যোগ্যতাঅর্জনকারী (qualification by time)  DNS = শুরু করেননি (did not start)  DNF = শেষ করেননি (did not finish)  DSQ = অপসৃত (disqualification)   PB = ব্যক্তিগত সেরা (personal best)  SB = মরশুম সেরা (season best)  NR = জাতীয় রেকর্ড (national record)  CR = মহাদেশীয় রেকর্ড (continental record)  OR = অলিম্পিক রেকর্ড (olympic record)  WR = বিশ্ব রেকর্ড (world record)   রাউন্ড ১  প্রত্যেক হিটের প্রথম ছয়জন(Q) ও সবমিলিয়ে পরবর্তী সেরা তিনজনকে(q) নিয়ে ফাইনাল অনুষ্ঠিত হয়।  ক্রম  হিট  নাম  রাষ্ট্র  সময়  টিকা ১  ২  মেসেরাত ডেফার    ১৪:৫৬.৩২    Q ২  ২  ভিভিয়ান চেরুইয়োট    ১৪:৫৭.২৭     Q, SB ৩  ২  লিলিয়া শোবুখোভা    ১৪:৫৭.৭৭     Q ৪  ২  প্রিস্কা জেপলেটিং শেরোনো    ১৪:৫৮.০৭  Q ৫  ২  এলভান আবেলেগেস    ১৪:৫৮.৭৯   Q, SB ৬  ২  শালেন ফ্ল্যানাগান    ১৪:৫৯.৬৯  Q, SB ৭  ২  কারা গোচের    ১৫:০০.৯৮  q, SB ৮  ১  তিরুনেশ দিবাবা    ১৫:০৯.৮৯  Q ৯  ১  সিলভিয়া কিবেট    ১৫:১০.৩৭   Q ১০  ১  আলেমিতু বেকেল    ১৫:১০.৯২  Q ১১  ১  মেসেলেক মেলকামু    ১৫:১১.২১ Q ১২  ২  মেগান মেটকাফ    ১৫:১১.২৩    q, PB ১৩  ১  গুলনারা সামিটোভা-গালকিনা    ১৫:১১.৪৬  Q ১৪  ২  ঝু ফেই    ১৫:১৩.২৫   q, SB ১৫  ১  জেনিফার রাইনস    ১৫:১৫.১২  Q ১৬  ১  য়ুরিকো কোবায়াশি    ১৫:১৫.৮৭   ১৭  ১  সিমরেট সুলতান    ১৫:১৬.২৫  NR ১৮  ২  কায়োকো ফুকুশি    ১৫:২০.৪৬   ১৯  ২  মরিয়ম আলাউই সেলসুলি    ১৫:২১.৪৭   ২০  ১  ভোলহা ক্রাউতসোভা    ১৫:২১.৮৫  SB ২১  ১  সিলভিয়া উইস্টেইনার    ১৫:২৩.৪৫    ২২  ১  ঝ্যাং ইংইং    ১৫:২৩.৮১  SB ২৩  ১  জাকিয়া ম্রিশো মোহামদ    ১৫:২৪.২৮   ২৪  ১  ডোলোরেস চেকা    ১৫:৩১.২২    ২৫  ২  য়ুকিকো আকাবা   ১৫:৩৮.৩০    ২৬  ১  জেসিকা আগুস্তো    ১৬:০৫.৭১    ২৭  ২  ক্রিস্টিনা পাপ     ১৬:০৮.৮৬   ২৮  ১  লুসিয়া চান্ডামাল    ১৬:৪৪.০৯    ২৯  ২  ফ্রান্সিন নিয়োনিজিগিয়ে     ১৭:০৮.৪৪   ৩০  ১  চেলমা বনফিম ডা গ্রাকা    ১৭:২৫.৯৯  NR     ২  য়েলেনা জাডোরোজনায়া    DNF        ২  জোয়ান পাভে     DNS     ফাইনাল   ক্রম   নাম  রাষ্ট্র সময় টিকা তিরুনেশ দিবাবা   ১৪:৪১.৪০ এলভান আবেলেগেস  ১৪:৪২.৭৪ মেসেরাত ডেফার  ১৪:৪৪.১২  সিলভিয়া কিবেট  ১৪:৪৪.১২  ভিভিয়ান চেরুইয়োট  ১৪:৪৪.১২  লিলিয়া শোবুখোভা  ১৪:৪৪.১২৭  আলেমিতু বেকেল   ১৫:৪৮.৪৮৮  মেসেলেক মেলকামু  ১৫:৪৯.০৩৯  কারা গোচের  ১৫:৪৯.৩৯১০ শালেন ফ্ল্যানাগান  ১৫:৫০.৮০১১  প্রিস্কা জেপলেটিং শেরোনো  ১৫:৫১.৭৮১২  গুলনারা সামিটোভা-গালকিনা  ১৫:৫৬.৯৭১৩ ঝু ফেই   ১৬:০৯.৮৪১৪  জেনিফার রাইনস  ১৬:৩৪.৬৩১৫ মেগান মেটকাফ  ১৭:০৬.৮২   তথ্যসূত্র   বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়া
দেওয়ান নুরুন্নবী বাংলাদেশের নীলফামারী জেলার রাজনীতিবিদ ও নীলফামারী-২ আসনের সাবেক সংসদ সদস্য।   প্রাথমিক জীবন  দেওয়ান নুরুন্নবী নীলফামারী জেলায় জন্মগ্রহণ করেন।  কর্মজীবন নুরুন্নবী ১৯৮৬ সালের তৃতীয় ও ১৯৮৮ সালের চতুর্থ  জাতীয় সংসদ নির্বাচনে জাতীয় পার্টির প্রার্থী হিসেবে নীলফামারী-২ থেকে সংসদ সদস্য নির্বাচিত হয়েছিলেন।  এর পর বাংলাদেশ জাতীয়তাবাদী দলে যোগদিয়ে ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপির প্রার্থী হিসেবে নীলফামারী-২ আসন থেকে পুনরায় সংসদ সদস্য নির্বাচিত হয়েছিলেন।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:নীলফামারী জেলার রাজনীতিবিদ বিষয়শ্রেণী:জাতীয় পার্টির সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:তৃতীয় জাতীয় সংসদ সদস্য বিষয়শ্রেণী:চতুর্থ জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ
জেনদিং শ্রীবিজয়া হল সঙ্গীত ও নৃত্যের সমন্বয়ে গঠিত এক ঐতিহ্যবাহী শিল্পকলা যা পালেমবাং, দক্ষিণ সুমাত্রা, ইন্দোনেশিয়া থেকে উদ্ভূত। গান এবং নৃত্যে উভয়েরই মাধ্যমে শ্রীবিজয়া সাম্রাজ্যের জাঁকজমক, সাংস্কৃতিক পরিমার্জন, গৌরব এবং মহিমা বর্ণনা করার জন্য এই বিশেষ প্রদর্শনীর উদ্ভব করা হয়েছিল যা একসময় ইন্দোনেশিয়ান দ্বীপপুঞ্জের পশ্চিম অংশ এবং মালয় বিশ্বকে একত্রিত করতে সফল হয়েছিল। Tambo Kerajaan Sriwijaya  জেনদিং শব্দটি একটি জাভানীয় শব্দ যা সেদেশের শাস্ত্রীয় গ্যামেলান সঙ্গীত অনুশীলনের সাথে সম্পর্কযুক্ত। এই শব্দটি পরে মালয় এবং ইন্দোনেশিয়ান ভাষায় অভিযোজিত হইয়েছে। এই শব্দের অর্থ মুলতঃ গান। শ্রীবিজয়ার সাম্রাজ্য একসময় সামুদ্রিক দক্ষিণ-পূর্ব এশিয়া শাসন করেছিল, যার রাজধানী ছিল বর্তমান পালেমবাং যা ইন্দোনেশিয়ায় দক্ষিণ সুমাত্রা অঞ্চলে অবস্থিত । তাই জেনদিং শ্রীবিজয়া শব্দের মোটামুটি অনুবাদ করলে তার মানে দাড়ায় শ্রীবিজয়ের পরিবেশনা। জেনদিং শ্রীবিজয়া হল সঙ্গীত, গান এবং নৃত্যের একত্রীকরনে এক লৌকিক পরিবেশনা যা শ্রীবিজয় সাম্রাজ্যের জাঁকজমকের পরিচয় দেয়। থাম্ব| গানকেট -পরিহিত আইসান গেদে পোশাক, গেন্ডিং শ্রীবিজয়া নাচের পারফরম্যান্সে প্রধান মহিলার দ্বারা পরিধান করা। জেনদিং শ্রীবিজয়া নৃত্য হল পালেমবাংয়ের একটি ঐতিহ্যবাহী ইন্দোনেশিয়ান নৃত্য যা আগত বিশেষ অতিথিদের সম্মান ও স্বাগত জানাতে পরিবেশিত হয়। নাচটি প্রায়ই রাষ্ট্রীয় অনুষ্ঠান, মধ্যাহ্নভোজ, নৈশভোজ বা অভ্যর্থনা সভায় পরিবেশিত হয়। রাষ্ট্রের প্রধান, রাষ্ট্রপতি, রাজা, রাণী এবং রাজকীয় অতিথি, মন্ত্রী এবং রাষ্ট্রদূতের মতো বিশেষ পদাধিকারী অতিথিদের সম্মান জানাতে এটি পরিবেশন করা হয়। মুলতঃ পালেমবাংয়ে বার্ষিক শ্রীবিজয়া উৎসবে জেনদিং শ্রীবিজয়া নৃত্য পরিবেশিত হয়।   এই নৃত্যটি নয়জন যুবতী এবং সুন্দরী মহিলাদের দ্বারা পরিবেশন করা হয়। তারা একধরনের স্থানীয় জমকালো  ঐতিহ্যবাহী পোশাক পরে যার নাম আইসান গেদে। তারা তাংগাই গিল্ডেড নামক গয়না পরে। বিশ্বাস করা হয় যে এই নাচের পোশাক বিভিন্ন সাংস্কৃতিক প্রভাবে প্রভাবিত। বিশেষ করে এতে মালয়, জাভানিজ এবং চীনা সংস্কৃতির বিশেষ প্রভাব দেখা যায়।  এই মহিলারা শ্রীবিজয়ার রাজকন্যাদের প্রতিনিধিত্ব করে এবং হলুদ প্যারাসোল এবং সোনালি বর্শাধারী দুই পেঙ্গাওয়াল পুরুষ নর্তকদের দ্বারা সুরক্ষিত থাকে।  একজন গায়ক নাচের সময় শ্রীবিজয়ার স্থানীয় সংগীত পরিবেশন করেন, যার সাথে গেমলান এবং বিভিন্ন প্রকার বাদ্যযন্ত্র বাজানো হয়। কিন্তু বর্তমানে আবহ সংগীতের বদলে প্রায়ই টেপ রেকর্ড করা সঙ্গীত বাজিয়ে নৃত্য পরিবেশিত হয়।    তথ্যসূত্র   বিষয়শ্রেণী:সুমাত্রার নৃত্য বিষয়শ্রেণী:ইন্দোনেশিয় লোকনৃত্য
চিয়ি স্ট্রিট মসজিদ () হলো চীনের হুবেই প্রদেশের উহান শহরের উচ্যাং জেলায় অবস্থিত একটি মসজিদ।  স্থাপত্য এই মসজিদ কমপ্লেক্সটির আয়তন ২,৩০০ বর্গমিটার এবং এটি একসাথে প্রায় ৫০০ মুসল্লির নামাজ আদায়ের উপযোগী।  পরিবহন মসজিদটিতে পৌঁছানো যায় উহান মেট্রোর শৌই রোড স্টেশন থেকে দক্ষিণ দিকে হাঁটা দূরত্বে।  আরও দেখুন  চীনে ইসলাম  চীনে মসজিদের তালিকা  তথ্যসূত্র  বিষয়শ্রেণী:চীনের মসজিদ বিষয়শ্রেণী:উহানের ধর্মীয় স্থাপনা